ንዝብል ምላሽ ኣይትረኽበሉን ኢኻ። ብወገነይ፡ እተን ንህዝብታት ንውክል ኢና ኢለን ኣብ ስልጣን ዝነበራ ክልተ ሰልፍታት ብዝነበረን ጸገም እዩ እቱ ጉዳይ ናብ ኩናት ኣምሪሑ ዝብል መደምደምታ ስለዘለኒ፡ እዚ ብኣቢይን ብኢሳይያስን ዝግበር ዘሎ ናይ ሰላም ስምምዕ ነቲ ሱር ናይቲ ሽግር ክበጽሖ ድዩ ኣይበጽሖን ኣይፈልጦን እየ። ምንጪ ስእሊ, FUTSUM AREGA ብወገን ኢትዮጵያ ብዙሕ መስርሕ ሓሊፎም እዮም ናብዚ በጺሖም። ብወገን ኤርትራ ግን ዝኾነ ግሉጹነት ስለዘየሎ ጸልማት እዩ። ብወገነይ እዚ ብኤርትራ ዘሎ ስርዓት ነዚ ስምምዕ ሰላም ናብ መወዳእትኡ ከብጽሖ'ዩ ኢለ ኣይኣምኖን'የ። ፈለማ እንታይ መስርሕ ከኽተል ነይሩዎ ኢኻ ትብል?
